चिकित्सकहरुका अनुसार महिलाहरुको पाठेघरको क्यान्सर ह्युमन प्यापिलोमा भाइरसका कारणले हुने गर्दछ । साथै धेरैजना पुरुषसँग यौनसम्पर्क राख्ने, सानो उमेरमा धेरै सन्तान जन्माउने महिलामा पनि यो क्यान्सर हुनसक्छ । पाठेघरको भित्री तह असामान्य रूपमा वृद्धि भएमा, मधुमेह तथा उच्च रक्तचाप भएमा, तल्लो पेटमा बारम्बार विकिरण (एक्स रे औषधी)को प्रयोग भएमा, धेरै धुम्रपान गर्ने महिलाहरूमा, एचआईभी र एड्स वा अन्य निरन्तर संक्रमण भइरहेमा, पाठेघरमा लामो समयसम्म ट्युमर फाइब्राइड आदि भएमा क्यासर हुने सम्भावना धेरै हुन्छ ।
